انقره حادثه سی دنیا مقیاسیده محکوم ایتیلدی
اروپا شوراسی نینگ عمومی سکرتری دربجون جگلند انقره ده گی خائینانه هجوم اروپاگه و برچه میزگه قره ته عملگه آشیرلگن، ترک اولوسیگه تسلیت بیلدیره من، دیدی.
آذربایجان جمهور رئیسی الهام علی یف، جمهور رئیس رجب طیب ایردوغانگه قیغوداشلیک پیامی یوباردی، علی یف، سیزگه، اولگن لرنینگ عائله لریگه و برچه ترک اولوسیگه اوزیم و آذربایجان خلقی تمان قیغوداشلیک بیلدیره من، دیدی.
روسیه کرملین سوزلاوچیسی دیمیتری پیسکوف پوتین انقره ده گی تروریستیک حادثه نی شدتلی بیر شکلده لنت لب، ترک اولوسی بیلن بیرگه لیکده عزا توته دی، دیدی.
لیتوانیا تشقی ایشلر وزیری لیناس لینکویکوس اوز تیویتر آدرسیدن انقره ده یینه بیر تروریستیک حادثه ترکیه یینه تروریزم حادثه سیگه دوچ کیلگن، متفق لریمیزنینگ یانیده بولیشیمیز کیره ک دیب، یازگن.
انگلستان بویوک ایلچیسی ریچارد مور اولگن لرنینگ عائله لریگه تسلیت بیلدیردی.
امریکا قوشمه ایالتلری تشقی ایشلر وزیرلیگی سوزلاوچیسی جون کیربای انقره ده گی حادثه نی محکوم ایتیب، تروریزم گه قرشی مجادله نی تأکید ایتدی.
اروپا بیرلیگی تشقی ایشلر و خوفسیزلیک پولیتیکه سی یوکسک نماینده سی فدریکا مغرینی و اروپا بیرلیگی کمسیون اعضاسی جونیس هاهن گلوبال تروریزم گه قرشی خلق ارا مجادله گه باشلش کیره ک دیر، دیدی.
ناتو عمومی سکرتری ینس ستولتنبرگ تروریزم گه قرشی مجادله اوچون بیانات بیردی.
فرانسه، هسپانیا و یونان تمان تروریزم حادثه سی محکوم ایتیلدی. عین دمده کوزوا باش وزیری عیسی مصطفی باش وزیر احمد داود اوغلی گه قیغوداشلیک بیلدیردی.
سعودی عربستان شاهی سلمان بن عبدالعزیز جمهور رئیس رجب طیب ایردوغانگه قیغوداشلیک بییلدیریب، تروریستیک حادثه سینی محکوم ایتدی.
پاکستان، کویت، قطر، ایران و اردون انقره ده گی حادثه نی محکوم ایتیب، قیغواشلیک بیلدیردیلر.
تورکیه ملی مدافعه وزیری یشر گولر بیر عالی بیلیم یورتی تامانیدن اویوشتیریلگن پروگرامده سوزگه چیقدی
ایردوغان جنابلری ترورچیلیک حادثه سی و ینگی اساسی قانون بوییچه صحبت قیلدی
